ኢህአዴግ ከጸረ-ሽብር ህግ አዋጁ የተወሰኑ አንቀጾች ሊያሻሽል እንደሚችል ገለጸ
ኢህአዴግና አገር አቀፍ ተፎካካሪ ፓርቲዎች 5ኛው ዙር በጸረ-ሽብር ህግ አዋጅ ላይ ዛሬ ውይይት አካሂደዋል፡፡ኢህአዴግ በአዋጁ ላይ ያሉት ከ4 እስከ 12 አንቀጾች በቀጣይ በማየት ሊያሻሽል እንደሚችል ነው የገለጸው፡፡ይሁንና አገር አቀፍ የፖለቲካ ፓርቲዎቹ እነዚህ አንቀጾች ብቻ በቂ አይደሉም ካሉ በኋላ በቀጣይ ሌሎችም አንቀጾች መሻሻል እንዳለባቸው ሃሳብ አቅርበዋል ፡፡ኢህአዴግ በቀጣይ ዙር በአዋጁ ላይ የታዩ ክፍተቶች ካሉ የቀረቡለትን ሃሳቦች አይቶ ለማሻሻል ከመስማማቱም በተጨማሪ፤ የፖለቲካ ፓርቲዎቹ ከዚህ በፊት የተያዙ ቃለ ጉባኤዎች በቀጣይ እንደሚታዩ ተግባብተዋል ፡፡የኢትዮጵያ ራኢ ፓርቲ (ኢራፓ) ደግሞ የጸረ-ሽብር አዋጁ ነጻነትን የሚገድብ ከመሆኑም በላይ በርካታ ክፍተቶች ስላሉት ካልተሻሻሉ አልቀበልም በማለት ከድርድሩ ራሱን ማግለሉን አስታውቋል ሲል ዋልታ ዘግቧል  ፡፡